text: Beredskabsstyrelsen: Vi er klar til skybrud
  25 juli 2015 kl. 08.09
  Beredskabsstyrelsen har forøget beredskabet, fordi der er risiko for skybrud.
  Beredskabet har øget bemandingen i dag, og er dermed klar, hvis der kommer skybrud.
  Skybrud påvirker både kloaksystemerne og vejene, og der kan komme problemer med forsyningen af el, vand og varme, it-tjenester og telefonnettet, meddeler Beredskabsstyrelsen.
  Og hvis du har en kælder, er der risiko for, at den kan blive oversvømmet.
  Beredskabet giver følgende råd:
  o Luk vinduer og døre og sørg for, at alle åbninger udadtil er dækket til med sandsække eller lignende. 
  o Tjek at udendørs afløb, riste og tagrender ikke er tilstoppede, og grav evt. render rundt om huset. 
  o Sørg for at have kraftig afdækningsplast og sandsække ved hånden, så du kan dække gulvafløb og toilet, hvis det bliver nødvendigt. 
  o Store mængder vand gør vejene usikre. Hold ind til siden, hvis du bliver fanget i et skybrud.
  Varighed: 1.40.
  
  